ધ ઇન્ડિયન એક્સપ્રેસને અહીંનો એક મુસ્લિમ વ્યક્તિ જણાવે છે કે, અમે ૧૬ મહિના પહેલાં ભાજપ સાથે જોડાયા હતા, તેના થોડાક દિવસો બાદ જ મસ્જિદના લોકોએ અમને કહ્યું કે, તમે હવે અહીં ઈબાદત માટે ન આવતા, તમે લોકો હિન્દુઓના પક્ષનું સમર્થન કરો છો, માટે હવેથી મસ્જિદમાં આવવાની જરૂર નથી. તમારે હિન્દુઓ સાથે જવું હોય તો તમે જઈ શકો છો. પરિણામે આ ૨૫ મુસ્લિમ પરિવારોએ હાલ અસ્થાયીરૂપે પતરાના છાપરાવાળી મસ્જિદ બનાવી છે. આ પરિવારોએ ઈબાદત કરાવવા માટે અલગ ઈમામની પણ વ્યવસ્થા કરી છે.